שיחת תבנית:עסקי אמנות

message: להלן התיאור המעודכן של הערך המוסף של התבנית (עדכנתי גם בדף הראשי של התבנית):
אתר "עסקי אמנות" מספק מידע בלתי תלוי אודות היסטוריית המכירות של עבודותיהם של אמנים ישראלים מרכזיים. המידע נאסף ממספר מקורות שונים, ונותן לאספני אמנות כלים אובייקטיביים בכדי להעריך את שווי עבודותיו של האמן בראי הזמן. כל רשומת מכירה כוללת מידע אודות מאפייני העבודה שנמכרה (שם, שנת ציור, חומרים וגודל), המחיר בו היא נמכרה, שנת המכירה ובית המכירות. את הרשומות ניתן למיין לפי כל אחד מן המאפיינים. בנוסף למידע אודות מחירי העבודות, מספק האתר גם ניתוח של הנתונים המוצגים, ביוגרפיה מפורטת של האמן (כולל מידע מפורט אודות תערוכות בהן הציג ופרסים בהם זכה) וצילומים באיכות גבוהה של מבחר מעבודותיו.
בתור אספן אמנות ברצוני לומר כי לדעתי המידע המופיע באתר הינו ייחודי, וכי לעניות דעתי האתר מספק ערך רב לקהל אספני האמנות בארץ, קהל ההולך ומתרחב, הצמא למידע אובייקטיבי ועדכני בנושאים הקרובים אל ליבו.
אורן שץ - שיחה 22:39, 6 באפריל 2014 (IDT)
replies: text: האם זה אתר עסקי פרטי ? מה מקורות המידע של האתר? אני מסופקת אם תפקידנו לספק נתוני מכירות של היצירות. חנה Hanay • שיחה • מיזם אוניברסיטת חיפה ממשיך 22:46, 6 באפריל 2014 (IDT)
האתר הינו אתר פרטי (לא מסחרי) המשרת את קהילת אספני האמנות בארץ. האתר נבנה סביב תחום העניין האישי שלי כאספן אמנות וכחבר בקהילת אספני האמנות בארץ. המידע המוצג באתר נבחר להופיע מתוך היכרות עם המידע החסר כיום במקורות המידע הקיימים. 
המידע באתר אודות המכירות של האמן הינו מידע אובייקטיבי הנאסף בצורה שוטפת מבתי המכירות הפומביות המרכזיים בארץ (תירוש, מונטיפיורי, מצארט ואגוזי).
האתר מנסה לבחון את האמן מזווית ראיה אמפירית, בדומה לאתר המספק מידע עדכני אודות מידות החום, בשונה מאתר המספק מידע אודות האקלים באופן כללי. מתוך זווית ראיה שונה זו מגיע גם ערכו המוסף העיקרי.
בנוסף, המידע הביוגרפי המופיע באתר מסודר בדגש על מידע החשוב לאספן אמנות המעוניין להכיר את מאפייני הציור של האמן ואת היסטוריית ההתפתחות שלו (מידע שהינו סובייקטיבי בדרך כלל, ולכן נעדר פעמים רבות מן הערך האנציקלופדי). לצורך עידכון המידע נעשה שימוש רב בארכיון העיתונות העברית המספק מידע משלים חשוב ומדוייק, ואת ראייתם של מבקרי אמנות שונים את האמן לאורך השנים.
ולבסוף, האתר מאפשר למשתמש לצפות בצילומים של עבודותיו של האמן באיכות גבוהה בכדי להתוודע אל עבודותיו בצורה קרובה יותר, צילומים אותם אני מצלם באופן אישי. אורן שץ - שיחה 23:12, 6 באפריל 2014 (IDT)

text: יאיר מה דעתך על מה שנכתב כאן? חנה Hanay • שיחה • מיזם אוניברסיטת חיפה ממשיך 00:22, 7 באפריל 2014 (IDT)
replies: text: :כהדיוט בתחום העסקי, נראה לי שקישור לאתר הזה איננו אסון. בסהכ יש מידע על האמן וגם מידע על מכירות. כל עוד האתר איננו מתכוון לגבות כסף על צפייה בנתוני המכירות, והוא נשאר פתוח, אני בעד. Talmor Yair - שיחה 17:45, 9 באפריל 2014 (IDT)

text: אני מתלבט. הבעיה שלי היא לגבי הסקירה המלווה את עבודת הציירים וסגנונם ולא לגבי הנתונים הכלכליים. אנו עושים קישורים חיצוניים והערות שוליים למקורות שנכתבו על ידי ברי סמכא. אם מנהל האתר הוא בר סמכא, אז זה בסדר ומבורך. אם הוא חובב שמתמצא היטב בתחום אז זו בעיה, כי אז זה מקביל לבלוגר שמתמצא בתחום אך אין לו את ההסמכות וההכרה הנדרשים. אם מדובר בתחום שולי, אז ניחא, זה עדיף על לא כלום. התחום של האמנות הישראלית הוא לא כזה שולי בשביל שנסכים לקבל אתר של חובב מומחה כמקור חיצוני. אם את המלל שלו היה סומך על מקורות אחרים אז זה היה בסדר, אך הוא לא עושה זאת.אודי - שיחה 19:55, 15 באפריל 2014 (IDT)
replies: text: ::המידע הביוגרפי שמופיע באתר נאסף ממקורות מידע חיצוניים ומהימנים (האמנים עצמם, וויקיפדיה, אריכונים, מרכז המידע לאמנות ישראלית במוזיאון ישראל, עיתונות היסטורית ועוד), ומכאן שניתן לאמת כל פריט מידע המופיע באתר (מידע היסטורי, תערוכות, פרסים, מחירים וכדומה). חלק משמעותי מן המידע המופיע באתר הינו מידע שאינו קיים (וסביר כי גם לא יהיה קיים בעתיד) במסגרת המידע המופיע בוויקיפדיה. עם זאת, אכן מפעם לפעם מופיע באתר גם חלק תיאורי (כמו תיאור של יצירותיו של אמן זה או אחר), שמטבעו יהה תמיד נתון לפרשנות, ויש בו ממין הדעה האישית. קיום דעה אישית הינו מצב הקיים בעשרות מקורות מידע עיתונאיים אחרים אליהם קיימים כיום קישורים, במיוחד בתחום סובייקטיבי כמו התחום בו עסקינן. לעניות דעתי, אין בקיום דעה אישית במקור מידע בכדי להפוך אותו ללא ראוי. אורן שץ - שיחה 20:21, 17 באפריל 2014 (IDT)
replies: text: :::זו בדיוק הבעיה. להבנתי, לאתר שלך יש ערך בשלושה מישורים: המישור הראשון הוא ערכם הכספי של הציורים (אינו מעניין את ויקיפדיה למעט מקרים של השגת מחירי שיא לציור ישראלי). המישור השני: תולדות חיי הציירים ותערוכות שהציגו (מעניין את ויקיפדיה אך רצוי שיהיה מגובה במקורות) והמישור השלישי הוא נושא סגנונם ומאפייני עבודתם. לוויקיפדיה יש עניין במישור זה, אך הוא חייב להיות כתוב על ידי בר סמכא או לצטט ברי סמכא. לדעתי, המישור של תולדות חיי הציירים והתערוכות שהציגו הוא היחיד שעומד, בדוחק, במה שוויקיפדיה מבקשת. על רקע זה, אני בספק אם ראוי לקשר לאתר שלך, אבל כדאי לשמוע דעות נוספות.אודי - שיחה 23:41, 17 באפריל 2014 (IDT)
thread_title: דיון חשיבות